# Školska godina 2007./2008.

Nastavna godina počela je u ponedjeljak 3. rujna 2007. godine. Škola ima 137 na početku, a 134 na kraju školske godine od čega 65 djevojčica.

Broj učenika po školama:

* matična škola:
1. r. 6 od toga 4 djevojčice
2. r. 1 od toga 1 djevojčica
3. r. 5 od toga 3 djevojčice
4. r. nema učenika
5. r. 12 od toga 5 djevojčica
6. r. 13 od toga 4 djevojčice
7. r. 23 od toga 12 djevojčica
8. r. 17 od toga 12 djevojčica
* područni odjel Bar. Cerovac:

4. r. 3 od toga 1 djevojčica

* područni odjel Bar. Leskovac
1. r. 2 od toga 2 djevojčice
2. r. 4 od toga 1 djevojčica
3. r. nema učenika
4. r. 1 od toga 1 djevojčica
* područni odjel Belaj
1. r. 8 od toga 2 djevojčice
2. r. 10 od toga 3 djevojčice
3. r. 7 od toga 4 djevojčice
4. r. 10 od toga 5 djevojčica
* područni odjel Siča
1. r. 3 od toga 1 djevojčica
2. r. 2 od toga 0 djevojčica
3. r. 3 od toga 2 djevojčice
4. r. 4 od toga 2 djevojčice

Nastava se odvijala u prijepodnevnoj smjeni. Ostvareno je 178 nastavnih dana i 181 radni dan. Radni dani bili su i dan organizacije općinsko – gradskog susreta Lidrano, jednodnevni izlet i Dan škole.

Učitelji škole u ovoj nastavnoj godini su:

Mirjana Vranić-Šušlje, dipl. uč. hrvatski jezik

Ivana Tuškan, dipl. uč. matematika

Karolina Čorak, dipl. uč. engleski jezik

Natalija Grgurić, dipl. uč. engleski jezik

Patris Šuper, prof. geografija

Željka Obrovac, dipl. ing. kemija

Darko Cerjanec, dipl. ing. priroda i biologija

Svetlana Potkrajac, dipl. arh. i pov. povijest

Nevenka Mikulić, dipl. uč. likovna kultura

Davor Lesić, dipl. ing. tehnička kultura, fizika i informatika

Snežana Kirin Mataković, prof. tehnička kultura, fizika i informatika od 1. 5. 2008.

Duško Gvozdić,prof. glazbena kultura

 Mirjana Erdeljac-Cunha, prof. tjelesna i zdravstvena kultura

Ines Kelemen, prof. talijanski jezik

Karin Nigl, mag. njemački jezik

Dubravka Beljan, teolog vjeroučiteljica

Zvonimir Rogina, dipl. teolog vjeroučitelj

Anka Grman, dipl. uč. i uč. mentorica razredna nastava, matična škola, 1., 2. i 3. r.

Barica Banjavčić, dipl. uč. razredna nastava, PŠ Belaj, 1. i 3. r.

Marijana Bosiljevac, uč. razredna nastava, PŠ Belaj, 4. r.

Renato Ilić, uč. razredna nastava, PŠ Belaj, 2. r.

Danijela Zatezalo, dipl. uč. razredna nastava, PŠ Bar. Leskovac, 1., 2. i 4. r.

Nada Višal, dipl. uč. razredna nastava, PŠ Siča, 1., 2., 3. i 4. r.

Maja pignar-Mijović, dipl. uč. porodiljski dopust

Učitelji na zamjeni:

Petra Poljak, dipl. uč., Marinko Marinčić, dipl. uč. i Lidija Gojak, dipl. uč.

Stručne suradnice:

knjižničarka Branka Dojčinović, dipl. bibl. (pola radnog vremena, druga polovica u OŠ Netretić)

socijalna radnica Dejana Kirinčić, puno radno vrijeme, uspješno položen stručni ispit

Tehničko osoblje:

 Andreja Štefanac računovođa i tajnica

 Juraj Štefanac domar, vozač, ložač

 Ivana Marčac kuharica

 Đurđica Banjavčić spremačica, matična škola

 Jadranka Bosiljevac spremačica, PŠ Belaj

Draga Škrtić spremačica, PŠ Bar. Leskovac i matična škola

Ankica Bošnjak spremačica, PŠ Siča i PŠ Bar. Cerovac

Na kraju nastavne godine, nakon popravnih ispita u lipnju pozitivno je ocjenjeno 127 učenika, a 7 učenika je upućeno na popravni ispit iz engleskog jezika i matematike.

Na kraju školske godine pozitivno je ocjenjeno 133 učenika, a jedan učenik ponavlja razred.

Od prvog do četvrtog razreda ima 38 odličnih učenika, 27 vrlo dobrih i 4 dobra učenika.

Od petog do osmog razreda ima 21 odličan učenik, 27 vrlo dobrih i 13 dobrih.

Najbolji uspjeh učenici su postigli iz tjelesne i zdravstvene kulture i rkt vjeronauka, a najslabije iz povijesti, matematike i kemije.

Učenici su izostali 4252 sata opravdano i 12 sati neopravdano.

Izborna nastava održana je iz vjeronauka (132 učenika), njemačkog jezika (22 učenika), talijanskog jezika (19 učenika) i informatike (58 učenika).

Dopunska nastava organizirana je iz hrvatskog jezika, matematike i engleskog jezika, a dodatna nastava iz hrvatskog jezika, matematike, povijesti i engleskog jezika.

Od izvannastavnih aktivnosti učenici su bili uključeni u razredne aktivnosti, dramsko – likovnu grupu, dramsko – recitatorsku, učeničku zadrugu Barilko, pjevački zbor, odbojku, nogomet, košarku, ritmiku i mlade knjižničare.

Od izvanškolskih aktivnosti učenici su bili uključeni u KUD Barilović, DVD Barilović, TKD Duga Resa, Lingua centar Karlovac, Kickboxing klub Tigar, Stolnoteniski klub Aquastil, Školu ribolova, plesni klub Promenada, NK Duga Resa, NK Krnjak i ministrante.

Na jednodnevni izlet učenici su išli u Kuterevo (učilište za medvjede) i Krasno (svetište), a učenici od 5. – 8. r. u Zadar.

Učenici 8. razreda na završnu ekskurziju išli su na Šoltu.

Biciklijada povodom Dana škole i ples zajedništva snimljeni su iz zraka maketom aviona na koji je učvršćen digitalni fotoaparat. Učenici su vozili biciklom od Barilovića do Ladvenjka (crkva Sv. Vida).

Petodnevna škola u prirodi za učenike četvrtih razreda održana je u Delnicama.

Prvašći su u kinu u Dugoj Resi pogledali besplatnu predstavu Vlak prvog razreda. Učenici šestog razreda s razrednicom Natalijom Grgurić posjetili su gimnastički klub Sokol.

Učenici četvrtih razreda vlakom su posjetili Zagreb. Prigodnim priredbama obilježeni su Dan nezavisnosti i olimpijski dan, održane su božićne priredbe, sudjelovali smo na jesenskom krosu (Maja Krajačić 4. mjesto), posjetili učenike u PŠ Tušilović, a primili u goste učenike iz PŠ Zvečaj.

Učenici su odlazili na kazališne predstave u Zorin dom Karlovac: Maturanti, Blizanke, Ronja – razbojnička kći.

Na području naše općine dva tjedna je boravio autobus Čudesna šuma za učenike i djecu predškolske dobi, a aktivnosti je organizirala socijalna radnica Dejana Kirinčić.

Učenik PŠ Cerovac Bar. Ivan Bišćan nagrađen je za literarni sastavak Volim svoju obitelj, a škola je dobila prijenosno računalo.

Učenici sedmog razreda putovali su u Zagreb na izložbu Dominikanci u Hrvatskoj, a posjetili su i Gornji grad i Cinestar.

Učenici su zajedno s učiteljicom Mirjanom Erdeljac-Cunha spavali u dvorani škole i organizirali noćno čitanje priča i pričanje legendi.

I ove godine bilo smo domaćini općinsko – gradskog susreta Lidrano, a sudjelovali smo i na županijskom natjecanju iz hrvatskog jezika i na LIK-u od čega je troje učenika sudjelovalo i na državnom natjecanju.

Sudjelovali smo na natječajima Tradicija i suvremenost, More i ja, Europa u školi, Volim Hrvatsku i Poštanska marka.

Naši učenici prisustvovali su susretu s književnicom Majom Brajko Livaković u OŠ Netretić, a učenici iz Netretića došli su u posjet našoj školi te je održana zajednička nastava i zasađeno drvo prijateljstva – dud i josta.

Organizirali smo integrirani dan na temu glazbeni instrumenti, a gost nam je bio Tomislav Goluban, svirač usne harmonike.

Učenici su sudjelovali na smotru učeničkih zadruga u Rečici, a voditeljice su bile Mirjana Vranić-Šušlje i Lidija Gojak.

Sudjelovali su i na 5. reviji suvremenog plesa i plesnog pokreta u HV domu pod vodstvom Natalije Grgurić.

Školu nogometa u Krnjaku i ove godine za naše učenike vodi Tuškan, Ivana.

Na internet stranici škole objavljene su vijesti o radu škole.

Ove godine ECDL ispit položile su učiteljice Nada Višal, Maja Pignar-Mijović, Svetlana Potkrajac i Anka Grman.

Učiteljica Anka Grman promovirana je u zvanje učitelj – mentor.

Od ministarstva smo dobili opremu za školu: fotokopirni aparat i šk. ploču za PŠ Belaj, pult za knjižnicu, kolica za lopte, ormar za karte, kameru i digitalni fotoaparat, pano, ritmički instrumenti za glazbenu kulturu, ormar s policama za PŠ Leskovac, pribor za tehničku kulturu, set preparata za biologiju, geometrijska tijela za matematiku.

Donaciju JANAF-a iskoristili smo za nabavu novih klupa i stolaca za PŠ Leskovac i Siču.

Na naplatu je stigla i ovrha za plaćanje izgubljenog spora s bivšim ravnateljem. Zahvaljujući susretljivosti djelatnika ministarstva plaćena su sva potraživanja i nije došlo do blokade računa.

Učitelji su organizirali izlete šk. kombijem u Sarajevo, Krakov (Poljska), Crikvenicu i autobusom u Gardaland (Italija).

Škola je 13. studenog 2007. bila domaćin AKTIVU RAVNATELJA OSNOVNIH ŠKOLA KARLOVAČKE ŽUPANIJE.

Učitelji su sudjelovali na drugom županijskom odbojkaškom turniru u Ogulinu.

Ulaz u školu prilagođen je invalidima i sanitarije također.

U školi se odvijalo još niz različitih aktivnosti čijem su uspjehu pridonijeli uvijek aktivni i marljivi učitelji ove škole, ali i svi njeni djelatnici.

U Bariloviću, 28. kolovoz 2008.

Ravnateljica: Vesna Car